Jes. 40:3-5. Huutavan ääni kuuluu erämaassa:
Valmistakaa Herralle tie, tehkää arolle tasaiset polut Jumalallemme.
Kaikki laaksot korotettakoon, kaikki vuoret ja kukkulat -
alennettakoon; koleikot tulkoot tasangoiksi ja kalliolouhut -
lakeaksi maaksi. Herran kunnia ilmestyy:
kaikki liha saa sen nähdä. Sillä Herran suu on puhunut.
Pelastuksen sofar 12
Jakov ja Elisheva Damkani
Herramme Jeesuksen Kristuksen armoa ja rauhaa!
On taas hienoa tulla yhteen näin ruudun välityksellä.
Jumalalle kiitos kaikesta tästä teknologiasta.
Aloitamme kohdalla Raamatusta ennen rakkaan ystävän esittelyä.
Jeremia 3:16:
"Ja kun te lisäännytte ja tulette hedelmällisiksi maassa -
niinä päivinä, sanoo Herra, niin ei enää puhuta Herran liitonarkista, -
se ei enää ajatukseen astu, eikä sitä enää muisteta:
ei sellaista enää kaivata, eikä sellaista enää tehdä."
Liiton arkki. Enää ei ole temppeliä joka olisi tehty kivestä, kullasta -
ja hopeasta, vaan Jumala on viisaudessaan ja mahtavuudessaan -
tehnyt meistä, jotka Hän on luonut omaksi kuvakseen, -
läsnäolonsa asumuksen.
Päivän vieraamme on Benjamin Berger.
Hän on rakas veljemme ja tosi ystävä monen vuoden ajalta.
Hänen tarinansa on mielenkiintoista kuunneltavaa.
Kerro lapsuudestasi ja miten Herra on tehnyt sinun sisääsi -
ihmeellisen "liittonsa arkin"!
- Olen syntynyt New Yorkissa, Bronxissa.
Vanhempani olivat, kuten silloin heitä kutsuttiin, pakolaisia.
He pakenivat natsien vainoja, joita oli Saksassa ja Itävallassa.
Äitini oli itävaltalainen ja isäni oli saksalainen.
He onnistuivat pääsemään Yhdysvaltoihin. - Ennen sotaa?
- Ensimmäinen juutalaisvaino oli käynnissä jo ennen sodan alkua.
He onnistuivat pääsemään Belgiaan, jota ei oltu vielä miehitetty.
Vanhempani tapasivat siellä ja menivät naimisiin.
- He rakastuivat Belgiassa? - Näin luullakseni tapahtui.
- Kertoivatko he siitä? - No ... enemmän tai vähemmän.
He pääsivät Yhdysvaltoihin, ensin isä, sitten äiti.
Äitini tuli viimeisellä laivalla, jonka sallittiin tuoda juutalaisia.
- Amerikkalaiset lähettivät yhden laivan takaisin?
- Kyllä, St. Louis -nimisen laivan.
- On ihmeellistä, että laiva täynnä juutalaisia pääsi pakenemaan -
keskitysleirejä ja kaasukammioita, ettei sitä lähetetty takaisin.
- Laivoja lähetettiin takaisin Kanadasta, Kuubasta, monista maista.
- Ja maailma saattoi tehdä näin.
- Synnyin siis Bronxissa, New Yorkissa.
Alueella oli paljon juutalaisia.
Minut kasvatettiin moderniin ortodoksijuutalaisuuteen.
Olimme ortodoksijuutalaisia. Menin sitten jeshivaan.
- Kerro ystävillemme mikä se on?
- Jeshiva on uskonnollinen juutalainen koulu.
Siellä opiskellaan Raamattua, Talmudia ja juutalaisuutta.
Talmud on suullinen laki. Se kehittyi hajaannuksen aikana.
Rabbit alkoivat järjestellä juutalaista lakia kirjaksi.
Talmudissa on paljon keskusteluja aiheesta.
- Jeshiva, raamattukoulu, painottuu Talmudiin ja sen osaan Gemaraan -
eikä siellä siis ole paljon matematiikkaa ja historiaa?
- On siellä. Ainakin siellä, missä minä opiskelin.
Päivän ensimmäinen puolikas meni uskonnollisessa opetuksessa -
ja toinen puolikas maallisten aineiden parissa.
Tällaisen koulun kävin ja myöhemmin menin lukioon.
Se oli myös jeshiva-koulu.
Sitten jatkoin korkeampiin opintoihin.
- Vanhempiesi synagoga-elämä oli osa myös sinun elämääsi?
- Synagoga oli tärkeä osa elämää, varsinkin sapatit.
Synagogan tulee olla jalkamatkan päässä, koska autoa ei voi käyttää.
- Millaista oli elää uskonnollisessa perheessä? Kerro naapureista.
- Muutimme toiselle alueelle, jossa myös asui uskonnollisia perheitä.
Asuin sellaisella alueella, ja minulle se oli normaalia.
Varsinaisesti en tiennyt toisenlaisesta elämästä.
Tiesin, että muutakin oli olemassa. En ollut sen kanssa tekemisissä.
Tuli sitten aika, jolloin tietyt kysymykset rupesivat heräämään -
sisimmässäni, kuten kysymys Jumalan olemassaolosta.
Ihminen voi olla uskonnollinen tuntematta elävää Jumalaa.
Opiskelin Raamattua ja näin, että Jumala toimii aktiivisesti siellä.
Jumala puhui ja toimi.
Omassa elämässäni oli uskonto.
Seurailin ihmisten elämää ympäristössäni.
Sisimmässäni ei ollut tietoisuutta elävästä Jumalasta.
Tämä rupesi vaivaamaan minua.
- Monet juutalaiset tietävät paljon Jumalasta, mutta eivät tunne Häntä?
Uskomme Jumalaan, josta emme tiedä mitään henkilökohtaisella tasolla?
- Emme henkilökohtaisesti.
- Tiedämme, että Hän vei meidät Egyptistä, antoi juhlat ja liiton.
Jumalan tunteminen onkin eri asia.
Koska elämässäsi alkoi etsintä?
Kuinka sait ilmestyksen Jumalasta?
- Oikeastaan aloin etsiä hyvin nuorella iällä.
Mahdollisesti jo noin 8-9:n vanhana.
Kyselin asioita rabbeiltani, enkä ollut tyytyväinen vastauksiin.
Sitten tuli aika elämässäni, jolloin hylkäsin uskonnon.
Minusta tuli maallistunut.
Olin noin 19-20-vuotias silloin.
Minusta oli tullut maallistunut, ajatusmaailma oli humanistinen.
Siihen aikaan en enää ollut jeshivassa.
Opiskelin silloin jo arkkitehtuuria.
- Edelleen New Yorkissa? - Aluksi kyllä, sitten toisaalla.
Elin useita vuosia hyvin maallistuneena henkilönä.
Juutalaisuus oli ollut tärkeä osa elämääni, mutten ymmärtänyt sitä.
Tiesin, että meillä on pitkä historia täynnä kärsimystä.
En voinut ymmärtää, miksi.
Elin useita vuosia hyvin humanistista elämää.
Halusin tehdä hyvää ja elää rauhassa kaikkien kanssa.
Se oli eräänlaista filosofiaa.
Minulla oli paljon olemassaoloon liittyviä kysymyksiä.
Miksi olin olemassa? Oliko se sattumaa vai oliko sillä tarkoitus?
Mitä tarkoittaa olla ihminen? Mitä tarkoittaa olla juutalainen?
Näihin kysymyksiin ei ollut selkeitä vastauksia.
Etsin vastauksia työstäni, arkkitehtuurista.
Työskentelin sittemmin Euroopassa, useita vuosia Tanskassa.
- Työskentelit arkkitehtina Tanskassa? - Näin juuri.
Siellä aivan yhtäkkiä tulin uskoon.
Se yllätti minut itseni täysin.
Yhtenä ihan tavallisena päivänä palasin asuntooni.
Tavan mukaan avasin sanomalehden.
Avasin lehden, mutta en pystynyt lukemaan sitä.
Rupesin miettimään, mitä usko on.
Ihmisen tulee uskoa johonkin, mutta minä en usko mihinkään.
Minua tämä häiritsi. Tunsin, ettei kaikki ole kohdallani kunnossa.
Ihmiset uskovat monenlaisiin asioihin, mutteivät aina totuuteen.
Onko olemassa absoluuttista totuutta? En todella tiennyt.
Toivoin, että olisi, mutta en todellakaan tiennyt.
Yhtäkkiä istuessani huoneessa tunsin jonkun olevan kanssani.
En nähnyt ketään, mutta tunsin, että joku oli kanssani huoneessa.
Minulla oli hyvin vahva läsnäolon tuntu, se oli ihan jotain uutta.
Tiesin, että se ei ollut mitään kuviteltua vaan totta.
Se pelotti minua, koska en pystynyt tunnistamaan sitä.
Nyt voisin sanoa, että se oli Jumalan pyhyyden läsnäoloa ...
- Pidetäänpä pieni tauko nyt. Jatkamme siitä, kun saat kokea -
Jumalan läsnäolon aikana, jolloin etsit Jumalaa.
Palaamme ihan kohta.
Olisiko jo aika 2000 vuoden päästä, että Jeesuksesta kertoisivat Hänen -
ei-juutalaisten seuraajiensa lisäksi myös israelilaiset, -
Hänen oma kansansa?
Jeesus Kristus, historian kuuluisin hahmo.
Onko Hän vainon symboli?
Kristitty - he sanovat 'messiaaniseksi juutalaiseksi'!
Kristityt ovat vainonneet juutalaisia Jeesuksen nimessä -
hyvin julmasti yli tuhat vuotta.
Kärsivä Messias?
"Jumalani, Jumalani, miksi minut hylkäsit?"
Syntyi, eli ja ristiinnaulittiin Israelin maassa.
Ainoa arkeologinen todiste, joka voidaan yhdistää Jeesukseen -
juutalaisessa synagogassa!
- Olet Jeshua kuka? - Joosefin poika.
Paremmin tunnettu Jeesus nasaretilaisena.
Kuka Hän todella oli?
Elokuva Ristin toinen puoli.
Olemme palanneet kuuntelemaan Benjaminin tarinaa.
Tanskassa hän kohtasi Jumalan läsnäolon.
Ole hyvä, kerro mitä tapahtui?
- Istuin tuolissani.
Minulla oli tuntu, että tämä läsnäolo tuli yhä lähemmäs.
Alussa tunsin sen huoneen toisella puolella.
Se pelotti minua, koska en tunnistanut, mitä se oli.
Se tuntui ihanalta. Nyt sanoisin sitä jumalalliseksi rakkaudeksi.
Se oli rakkautta, joka tuli toisesta maailmasta.
Paraskaan asia tässä maailmassa ei ole sen vertaista.
Sitten koin, että joku otti avaimen. En nähnyt mitään, mutta -
avain meni suoraan sydämeeni.
Sydämessäni oli paksu ovi, kuin pankin kassakaapissa.
Avain kääntyi, ovi avautui, -
ja läsnäolo siirtyi sydämeeni.
Se kosketti minua hyvin syvällä tavalla. En osaa selittää miten.
Aloin itkeä.
En tiennyt miksi, mutta nyt sanon, -
että Jumalan rakkauden koskettaessa alkaa itkeä.
Se on niin ihmeellistä.
Tämä rakkaus virtasi sydämeeni.
Ja sitten Jumala puhui minulle.
Voit kuvitella, miten henkilö, joka ei usko, joka ei ole mystikko, -
yhtäkkiä kuulee Jumalan äänen. Se on hyvin järkyttävää.
Kuulin sen äänen täyttävän kaiken.
Kuulin äänen, joka täytti koko maailmankaikkeuden.
Kuulin äänen, en tiedä miten. Se oli sisälläni, ulkona, kaikkialla.
Ensin Jumala sanoi: "Minä olen Aabrahamin, Iisakin ja -
Jaakobin Jumala. Olen sinun Jumalasi."
"Elämäsi on kuin avoin kirja edessäni. Mitään ei ole salassa."
"Tiedän ja näen kaiken."
Voit ymmärtää, että olin järkyttynyt.
Sitten kuulin yhden sanan, -
jota en silloin tuntenut, Jeesuksen heprealaisen nimen, -
"Jeshua".
En ollut silloin lukenut Uutta testamenttia.
Kun kuulin nimen "Jeshua", en pysty selittämään sitä järjen mukaan, -
yhdessä hetkessä tiesin Hänen olevan Israelin Messias, -
Israelin Jumala ja myös Totuus.
Tämä kaikki paljastettiin minulle. Välittömästi se oli tietoisuudessa -
eikä se koskaan ole jättänyt minua.
Tapahtui sanoin kuvaamaton muutos elämässäni.
Se oli kuin hengellinen ydinräjähdys.
Siitä lähtien en ole ollut sama henkilö.
Päätin hankkia Uuden testamentin ja lukea sitä.
Löysin tällaisen pienen englannin- kielisen Uuden testamentin.
Yllätyin, ettei se ollutkaan vieras kirja minulle.
Se ei tuntunut vieraalta, vaan hyvin läheiseltä.
Juutalaisen koulutukseni pohjalta pystyin tunnistamaan -
keskusteluja, joita Jeesus kävi -
aikansa fariseusten kanssa.
Fariseuksilla oli lakihenkinen näkökulma mutta -
Jeesuksella yksinkertainen ja suora lähestymistapa.
Hän esitti asiat samanaikaisesti sekä hyvin yksinkertaisesti -
että hyvin syvällisesti. Ymmärsin, että sen täytyi olla jumalallista.
Olin hyvin liikuttunut lukiessani Uutta testamenttia.
Myös sydämessäni tapahtui muutos: olin saanut uskon lahjan.
En ollut uskonut aiemmin.
Olin ajatellut, että onhan nuo mukavia tarinoita.
Kun luin ihmeistä, saatoin uskoa, että ne olivat tapahtuneet.
Ymmärsin saaneeni Jumalalta uskon lahjan, varsinkin uskon Jeesukseen.
Evankeliumien lopusta luin Hänen kuolemastaan ja ylösnousemuksesta.
Ylösnousemus oli hyvin vallan- kumouksellinen asia elämässäni.
Tulen papillisesta suvusta, uskonnollisesta perheestä.
Uskonnollinen juutalainen ei voi mennä lähelle kuollutta, -
koska hän saastuu silloin.
Minä kasvoin tällaiseen kuoleman kammoamiseen.
Kehitin siitä oikean pelon.
Lukiessani ylösnousemuksesta Jumala otti pois pelkoni.
Sain tietää, että kuoleman takana on muuta, iankaikkinen elämä.
Hyvin tärkeä seikka on myös se, että -
Jeesus on Israelin Messias.
Jos Hän ei ole Israelin Messias, Hän ei voi olla maailman Vapahtaja.
Tunsin, että Hänen tulee olla ensin meidän Messiaamme.
Ajattelin olevani ehkä maailman ainoa näin uskova juutalainen.
- Koska tämä tapahtui? - 1967.
Se oli suurin piirtein kuuden päivän sodan aikaan.
- Olit siis Tanskassa löytänyt uskon Jeesukseen.
Olit kohdannut Jumalan todellisuuden.
Olit kohdannut myös Hengen, koska olit kohdannut Messiaan, -
sillä he kaikki kolme kuuluvat yhteen.
Miten elämäsi meni siitä eteenpäin?
- En tiennyt, mikä olisi seuraava askel.
Aloitin lukemalla Raamattua. Minun täytyi ruveta lukemaan.
Aloitin lukemalla Vanhaa testamenttia.
Halusin nähdä, perustuuko Uusi testamentti Vanhaan testamenttiin.
Löysin ihmeellisiä kirjoituksia Vanhasta testamentista.
Jumala avasi silmäni näkemään näitä, ja uskoni vahvistui.
Näin, että vain yksi henkilö, Jeesus, täytti profetiat.
Vanha testamentti, erityisesti profeettojen kirjat, kertoo -
Messiaasta ja tulevasta messiaanisesta ajasta.
Mielestäni ainoastaan yksi henkilö, Jeesus, voi täyttää nämä profetiat.
Näin uskoni suuresti vahvistui.
- Huomasit, että sinulle oli annettu uskon lahja.
Kun saamme tämän Jumalan antaman suuren lahjan, -
siitä seuraa myös vastuu hoitaa lahjaa.
Jumala antaa meille tämän lahjan luottaen että hoidamme sitä.
Uskon kautta uusi elämä kasvaa, Pyhä Henki löytää sisimpäämme -
täyttäen sen Jumalan läsnäololla.
Kuinka huomasit ruveta hoitamaan uskoa?
Mikä sai sinut käymään Israelissa ja viimein muuttamaan tänne?
Tulit New Yorkista, menit Tanskaan, mutta miksi muutit Israeliin?
- Kerron hyvin lyhyesti. 1969 päätin vierailla Israelissa.
Olin käynyt täällä kaksi kertaa aiemmin, 1958 ja 1963.
Tulin Israeliin käydäkseni niissä paikoissa, joissa Jeesus oli ollut.
Silloin ensimmäistä kertaa saatoin käydä vanhassa kaupungissa.
Aiemmin se oli ollut osa Jordaniaa.
Nyt kun kävin Israelissa, saatoin käydä vanhassa kaupungissa.
Käydessäni siellä ensi kertaa minulla oli vahva tunne, -
että Jumala edelleen tekee historiaa.
Tunne oli hyvin vahva.
Jokin jatkuu, jokin, joka alkoi kauan sitten -
ja jatkaa määränpäätään kohti.
- Jumalan työtä on sydäntä lämmittävää seurata.
Palaamme näiden asioiden pariin myöhemmin.
Muistakaa nettisivumme www.trumpetofsalvation.org
Sieltä löytyy kaikki tarjoamamme materiaali.
Sieltä löytyy tietoa, miten liittyä kampanjoihin Israelissa.
Trumpet of Salvationin tarkoitus on mobilisoida kansojen pyhät -
herättämään mustasukkaisuutta juutalaisissa -
kuningaskunnan, armon ja totuuden evankeliumilla.
Vierailkaa siis sivuilla www.trumpetofsalvation.org
Jumalan siunausta. Kulkekoon Hän kanssanne kuten Mooseksen ja -
Joosuan kanssa etsiessänne Jumalan valtakuntaa.
Pitäkää valtakunta ensimmäisenä laimentamatta evankeliumia.
Kulkekaa kapeaa polkua tehden kaiken Hänen kunniakseen.
Shalom Tel Avivista, Israelista.
Tapaamme näissä merkeissä Benjaminin kanssa uudelleen.
Kaikkea hyvää. Kiitos käynnistä!
Haluatko olla osa Jumalan lopunajan suunnitelmaa?
Haluatko tehtävän Jumalan koskettaessa Israelin kansaa?
Liity Trumpet of Salvation -järjestön toimintaan.
Tule ja ole osa maata.
Opi kertomaan evankeliumia juutalaisesta näkökulmasta -
juutalaisille ihmisille.
Kutsumme sinut myös raamattukouluun.
Täällä opit kuinka todistetaan juutalaiselle.
Saat vahvaa raamatunopetusta sekä opetusta Israelin historiasta -
ja nykypäivästä ja kuinka koskettaa juutalaisen sydäntä -
sanomalla Jeesuksesta.
Otat osaa juutalaisille ensin -aktioon.
Sovellat oppimiasi taitoja käytännössä mennessäsi -
Israelin kaduille osoittamaan Jumalan rakkautta Hänen kansalleen.
Olet osa ihmeellistä uskovien perhettä Israelissa ja maailmassa.
Heillä on sama näky kuin sinulla. Ryhmässä muodostuu -
elämän kestäviä yhteyksiä.
Ja tietenkin tulet näkemään Israelin nähtävyyksiä -
ja opit niiden todellisen hengellisen merkityksen -
Raamatun ja Jumalan näkökulmasta.
Olitpa 18 tai 80, jäit sitten viikoksi tai 3 kuukaudeksi, -
takaamme, että Trumpet of Salvation on elämääsi muuttava kokemus.
Jos haluat vain matkailla, mahdollisuuksia on paljon.
Jos haluat tulla Israeliin ja muuttaa asioita, -
silloin Trumpet of Salvation on sinua varten.
Pelastuksen Sofar. Evankeliumi juutalaisille.
Suomennos: Jukka Kinnunen